Жусаев Жолдош
Жусаев Жолдош - (23. 7. 1934, Ысык-Көл облусу, Түп району Тепке айылы 16. 11. 2001, Каракол шаары.) тилчи, кыргыз жана англис филологиясы, салыштырма тил илими боюнча адис, филология илимдеринин доктору (2001), профессор (1993). Пржевальск пед. окуу жайын (1953), КМУнун филология факультетин бүтүргөн (1959). ОМПИде окутуучу, кафедра башчысы, КМУнун ага окутуучусу, декан (1967-82), Кырг-н КП БКнын чет өлкөлөр менен байланыш секторунун башчысы (1982-87), В. Маяковский атындагы ККПИнин окуу иштери боюнча проректору (1987-88), КМУнун Пржевальскидеги филиалынын директору (1988-91), К. Тыныстанов атындагы Ысык-Көл мамлекет. университетинин ректору (1991-98), ошол эле окуу жайдын Чет тилдер институнун директору (2000-01). 60тан ашуун илимий эмгеги бар. Медалдар менен сыйланган.
Эмгектери: Языковая категория модальности и модальные значения, выраженные изьявительным наклонением в современном кыргызском языке. Б., 1992; Грамматические средства выражения категории модальности в современном кыргызском языке. Б., 2000. 
Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5